Diari Oficial de la Generalitat Valenciana


Sumari del DOGV 3720, del 30-03-2000 (2000/2384)

ORDRE de 23 de març de 2000, de la Conselleria d'Ocupació, per la qual es dóna publicitat a les línies de crèdit i a l'import global màxim destinat a atendre diverses ajudes de foment de l'ocupació, per a l'exercici 2000.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3720

Data del DOGV
:   30-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2384


Data del document
:   23-03-2000

Organisme emissor
:   Conselleria d'Ocupació

Tipus de document
:   Ordre

Descriptors 

:   * ajuda a l'ocupació
    * ajuda pública
    * suport econòmic
    * creació d'ocupació

ORDRE de 23 de març de 2000, de la Conselleria d'Ocupació, per la qual es dóna publicitat a les línies de crèdit i a l'import global màxim destinat a atendre diverses ajudes de foment de l'ocupació, per a l'exercici 2000. [2000/X2384]
  
El dia 31 de desembre de 1999 es va publicar en el Diari Oficial de la Generalitat Valenciana la Llei 10/1999, de 30 de desembre, de Pressupostos de la Generalitat Valenciana, per a l'exercici 2000.
  
Segons allò disposat per l'article 47.11 del Text Refós de la Llei d'Hisenda Publica de la Generalitat Valenciana, aprovat pel Decret Legislatiu de 26 de juny de 1991, mitjançant una ordre es donarà publicitat a les línies de subvenció que financen la concessió d'ajudes de naturalesa corrent o de capital i a l'import global màxim destinat a aquestes.
  
En virtut d'això, i de conformitat amb allò disposat per l'article 35 de la Llei 5/1983, de 30 de desembre, de Govern Valencià,
  
ORDENE
  
Article 1
  
Per a l'exercici de 2000, i de conformitat amb allò establit en la Llei 10/1999, de 30 de desembre, de Pressupostos de la Generalitat Valenciana per a l'exercici de 2000, les ajudes de foment de l'ocupació de la Conselleria d'Ocupació es finançaren a càrrec de la secció 13, programa 322.10, Foment de l'Ocupació, capítols, línies i imports que a continuació s'indiquen:
  
a) Les ajudes de Foment a l'Ocupació Autònoma per a l'any 2000, regulades per l'Ordre de 14 de desembre de 1999, de la Conselleria d'Ocupació, es finançaran a càrrec del capítol IV, línia 401/000/00 (codi comptable 212), amb un import global màxim de 430.874.919 PTA.
  
b) Les ajudes previstes per l'Ordre de 29 de desembre de 1999, de la Conselleria d'Ocupació, per la que es regula el Pla d'Ocupació Estable per a l'Any 2000, es finançaran a càrrec del capítol IV, línia 402/000/00 (codi comptable 2.443), amb un import global màxim de 7.720.568.906 PTA, de les quals 900.805.624 PTA són finançades pel Fons Social Europeu.
  
c) Les ajudes en l'àmbit dels Plans Territorialitzats de Foment de l'Ocupació per a l'Any 2000, regulades per l'Ordre de 28 de desembre de 1999, de la Conselleria d'Ocupació, es finançaran a càrrec del capítol IV, línia 403/000/00 (codi comptable. 2.444), amb un import global màxim de 882.128.855 PTA, de les que 90.543.401 PTA són finançades pel Fons Social Europeu.
  
d) Les ajudes previstes en el Pla d'Actuacions per a la Millora de l'Ocupació Rural (PAMER VII) per a l'any 2000, regulades per l'Ordre de 17 de desembre de 1999, de la Conselleria d'Ocupació, es finançaran:
  
- Les contractacions, a càrrec del capítol IV, línia 404/000/00 (codi comptable 2.445), amb un import global màxim de 4.910.042.014 PTA, de les quals 994.958.792 PTA són finançades pel Fons Social Europeu.
  
- Les inversions, a càrrec del capítol VII, línia 702/000/00 (codi comptable 2.451), amb un import global màxim de 84.027.406 PTA.
  
e) Les ajudes a la desocupació agrària per a l'any 2000, regulades per l'Ordre de 16 de desembre de 1999, de la Conselleria d'Ocupació, es finançaran a càrrec del capítol IV, línia 404/000/00 (codi comptable 2.445), amb un import global màxim de 545.858.513 PTA, dels quals 380.132.255 PTA són finançades pel Fons Social Europeu.
  
f) Les ajudes previstes en l'Ordre de 19 d'octubre de 1999, de la Conselleria d'Ocupació, per la qual s'estableixen les bases de concessió de subvencions públiques per al foment del desenvolupament local i impuls dels projectes i empreses qualificats com a I+E, es finançaran a càrrec del capítol IV, línia 406/000/00 (codi comptable 2.942), amb els imports que a continuació s'indiquen:
  
- 328.279.277 PTA com a import global màxim destinat a finançar les ajudes per a la contractació d'agents d'ocupació i desenvolupament local, previstes en el títol III de l'Ordre de 19 d'octubre de 1999, de la Conselleria d'Ocupació.
  
- 702.471.488 PTA com a import global màxim destinat a finançar les ajudes per a la realització d'estudis de mercat i campanyes de promoció d'ocupació local prevista en el títol II de l'Ordre.
  
- 688.188.841 PTA com a import global màxim destinat a finançar les ajudes per a atendre les sol·licituds de subvencions a projectes i empreses qualificats com a I+E previstes en la secció segona del títol IV de l'Ordre.
  
g) Les ajudes previstes en l'Ordre de 16 de desembre de 1999, de la Conselleria d'Ocupació, per la qual es regulen Mesures de Foment d'Ocupació de la Dona en l'Àmbit del Pla d'Igualtat d'Oportunitats per a l'any 2000, es finançaran a càrrec del capítol IV, línia 412/000/00 (codi comptable 2.446), amb un import global màxim de 39.800.734 PTA, de les quals 05.366.021 PTA són finançades pel Fons Social Europeu
  
h) Les ajudes previstes en l'Ordre de 28 de desembre de 1999, de la Conselleria d'Ocupació, per la que es regulen diverses mesures de foment de l'ocupació destinada persones amb discapacitat, es finançaran:
  
- Les contractacions, a càrrec del capítol IV, línia 415/000/00 (Codi comptable 2.240), amb un import global màxim de 4.200.650.183 PTA, de les quals 44.492.251 PTA són finançades pel Fons Social Europeu.
  
- Les inversions, a càrrec del capítol VII, línia 703/000/00 (codi comptable 2.243), amb un import global màxim de 08.345.895 PTA.
  
i) Les ajudes previstes en l'Ordre de 13 de desembre de 1999, de la Conselleria d'Ocupació, per la que es regula un Programa d'Ocupació Juvenil a Barris d'Acció Preferent per a l'Any 2000, es finançaran a càrrec del capítol IV, línia 417/000/00 (codi comptable 2.697), amb un import global màxim de 966.585.423 PTA, dels quals 219.547.865 PTA són finançades pel Fons Social Europeu.
  
j) Les ajudes previstes per l'Ordre de 22 d'abril de 1999, de la Conselleria d'Ocupació, Indústria i Comerç, per què s'estableixen les bases per què es regulen les ajudes i subvencions a la contractació indefinida de treballadors minusvàlids, es finançaran:
  
- Les contractacions, a càrrec del capítol IV, línia 419/000/00 (codi comptable 2.944), amb un import global màxim de 661.698.124 PTA.
  
- Les inversions, a càrrec del capítol VII, línia 703/000/00 (codi comptable 2.243), amb un import global màxim de 47.259.420 PTA.
  
k) Les ajudes previstes en l'Ordre de 14 d'abril de 1999, de la Conselleria d'Ocupació, Indústria i Comerç, per la que s'estableixen les bases reguladores de la concessió de subvencions consistents en el pagament de les quotes a la Seguretat Social als treballadors que hagen capitalitzat la prestació per desocupació, es finançaran per a les sol·licituds presentades l'any 2000, a càrrec del capítol IV, línia de subvenció 422/000/00 (codi comptable 2.943), amb un import global màxim de 821.057.497 PTA.
  
l) Les ajudes a l'economia social, establides en l'Ordre de 28 de desembre de 1999, de la Conselleria d'Ocupació, es finançaran en la forma i amb les quanties següents:
  
- Les ajudes a la integració sociolaboral, definides en l'article 12 de l'ordre, a càrrec del capítol IV, línia 413 (codi comptable 219), amb un import global màxim de 868.036.125 PTA, de les quals 625.773.554 PTA són finançades pel Fons Social Europeu.
  
- Les ajudes per assistència tècnica i promoció comercial, definides en l'article 16 de l'ordre i les ajudes per a entitats associatives o representatives de l'economia social, universitats i entitats sense ànim de lucre definides en els articles 30, 34 i 35 de l'ordre, a càrrec del capítol IV, línia 409/000/00 (codi comptable 220), amb un import global màxim de 972.117.479 PTA d'aquesta dotació; les ajudes per a actuacions de les entitats assenyalades no podran superar els 170.786.141 PTA.
  
- Les subvencions d'interessos de préstecs per a inversió, definides en l'article 20.2.a), a càrrec del capítol IV, línia 410/000/00 (codi comptable 2.173), per import màxim de 681.225.276 PTA.
  
- Les subvencions directes a la inversió, definides en l'article 20.20.b), a càrrec del capítol VII, línia de subvenció 704/000/00, per un import global màxim de 550.778.928 PTA.
  
- Els avals per a operacions d'endeutament, definides en l'article 20.2.c), s'atendran a càrrec del Fons de Provisions Tècniques per a empreses d'economia social constituït en la Societat de Garantia Recíproca de la Comunitat Valenciana.
  
- L'assignació pressupostària per a les ajudes financeres destinades a la integració sociolaboral està pendent de la modificació pressupostària corresponent.
  
Article 2
  
Els tipus d'interès dels préstecs acollits al Conveni de Col·laboració financera amb la Conselleria d'Ocupació que afecten les subvencions financeres previstes en les convocatòries regulades per l'Ordre de 14 de desembre de 1999, de la Conselleria d'Ocupació, per la qual s'estableixen les ajudes al Foment de l'Ocupació Autònoma per a l'any 2000; per l'Ordre de 19 d'octubre de 1999, de la Conselleria d'Ocupació, per la qual s'estableixen les bases de concessió de subvencions públiques per al foment del desenvolupament local i impuls dels projectes i empreses qualificats com I+E; per l'Ordre de 28 de desembre de 1999, de la Conselleria d'Ocupació, per la qual es regulen diverses mesures de foment de l'ocupació destinada persones amb discapacitat, i per l'Ordre de 28 de desembre de 1999, de la Conselleria d'Ocupació, per la qual es regulen les ajudes a l'economia social, seran els següents per a l'any 2000:
  
a) En préstecs a tipus variable: el tipus nominal màxim serà del MIBOR o EURIBOR + 2 punts.
  
b) En préstecs a tipus fix: el tipus nominal màxim dependrà dels anys de duració del préstec des de la formalització:
  
1. En préstecs amb duració fins a 5 anys inclusivament, el tipus nominal màxim aplicable serà del 7,5%.
  
2. En préstecs amb duració de més de 5 anys fins a 8, inclusivament, el tipus nominal màxim aplicable serà del 8%.
  
3. En préstecs amb duració de més de 8 anys, el tipus nominal màxim aplicable serà del 8,5%.
  
Els fluxos de subvenció, d'acord amb les característiques concretes dels préstecs, s'actualitzaran en el moment de l'operació al tipus del 5% anual.
  
Article 3
  
S'afegeix una nova disposició addicional a l'Ordre de 29 de desembre de 1999, de la Conselleria d'Ocupació, per la qual es regula el Pla d'Ocupació Estable per a l'any 2000:
  
"DISPOSICIÓ ADDICIONAL SETENA
  
Amb la finalitat d'incentivar la contractació indefinida d'aquells treballadors i treballadores amb majors càrregues familiars, les ajudes previstes en els articles 26 i 31 d'aquesta ordre estaran xifrades en quantitat a tant alçat equivalent al percentatge que corresponga de la quota empresarial a la Seguretat Social per contingències comunes corresponents a tres anys, atesa la base de cotització mínima del grup de categories professionals a què pertanya el treballador o la treballadora, quan aquest siga pare o mare i acredite, mitjançant fotocòpia confrontada, estar en possessió del Títol de Família Nombrosa, en vigor, emés per l'òrgan competent".
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 23 de març de 2000
  
El conseller d'Ocupació,